CELEX: 32007R0186
Language: mt
Date: 2007-02-21 00:00:00
Title: Regolament tal-Kummissjoni (KE) Nru 186/2007 tal- 21 ta' Frar 2007 rigward l-awtorizzazzjoni ta' użu ġdid għas- Saccharomyces cerevisiae (Biosaf SC 47) bħala adittiv fl-għalf Test b’rilevanza għaż-ŻEE

1.3.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               6
            
         REGOLAMENT TAL-KUMMISSJONI (KE) Nru 186/2007
   tal-21 ta' Frar 2007
   rigward l-awtorizzazzjoni ta' użu ġdid għas-Saccharomyces cerevisiae (Biosaf SC 47) bħala adittiv fl-għalf
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-adittivi għall-użu fin-nutriment ta' l-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' adittivi għall-użu fin-nutriment ta' l-annimali u għall-bażi u l-proċeduri biex tingħata din l-awtorizzazzjoni.
            
         
               (2)
            
            
               B'konformità ma' l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni stipulata fl-Anness. Din l-applikazzjoni kienet akkumpanjata mid-dettalji u d-dokumenti metieġa taħt l-Artikolu 7(3) ta' dan ir-Regolament.
            
         
               (3)
            
            
               L-applikazzjoni tikkonċerna l-awtorizzazzjoni ta' użu ġdid tal-preparazzjoni Saccharomyces cerevisiae (NCYC Sc 47) (Biosaf SC 47) bħala adittiv fl-ikel għaż-żwiemel, biex jiġu kklassifikati fil-kategorija ta' adittivi “adittivi żootekniċi”.
            
         
               (4)
            
            
               Il-metodu ta' analiżi inkluż fl-applikazzjoni għall-awtorizzazzjoni skond l-Artikolu 7(3)(c) tar-Regolament (KE) Nru 1831/2003 għandu x'jaqsam mad-determinazzjoni tas-sustanza attiva ta' l-adittiv fl-għalf. Għalhekk il-metodu ta' analiżi msemmi fl-Anness tar-Regolament ma għandux jinftiehem bħala l-metodu ta' analiżi tal-Komunità fi ħdan it-tifsira ta' l-Artikolu 11 tar-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex jiżguraw il-verifika tal-konformità mal-liġi ta' l-għalf u ta' ikel, mas-saħħa ta' l-annimali u mar-regoli tal-benesseri ta' l-annimali (2).
            
         
               (5)
            
            
               L-użu tal-preparazzjoni tas-Saccharomyces cerevisiae (NCYC Sc 47) ġie awtorizzat għall-baqar għat-tismin bir-Regolament tal-Kummissjoni (KE) Nru 316/2003 tad-19 ta' Frar 2003 rigward l-awtorizzazzjoni permanenti ta' adittiv fl-oġġetti ta' l-ikel u l-awtorizzazzjoni proviżorja ta' użu ġdid ta' adittiv diġà awtorizzat fl-oġġetti ta' l-ikel (3), għall-ħnieżer mir-Regolament tal-Kummissjoni (KE) Nru 2148/2004 tas-16 ta' Diċembru 2004 rigward l-awtorizzazzjoni permanenti u proviżorja ta' ċertu adittivi fl-oġġetti ta' l-ikel u l-awtorizzazzjoni ta' użu ġdid ta' adittiv diġà awtorizzat fl-oġġetti ta' l-ikel (4), għall-qżieqeż bir-Regolament tal-Kummissjoni (KE) Nru 1228/2004 ta' l-14 ta' Lulju 2004 fir-rigward ta' l-awtorizzazzjoni permamenti ta' ċertu adittivi u awtorizzazzjoni proviżorja ta' użu ġdid ta' adittiv diġà użat fl-oġġetti ta' l-ikel (5), għall-fniek għat-tismin mir-Regolament tal-Kummissjoni (KE) Nru 600/2005 tat-18 ta' April 2005 fir-rigward ta' awtorizzazzjoni ġdida għal 10 snin ta' coccidiostat bħala adittiv fl-oġġetti ta' l-ikel, l-awtorizzazzjoni proviżorja ta' adittiv u awtorizzazzjoni u l-awtorizzazzjoni permanenti ta' ċertu adittivi fl-oġġetti ta' l-ikel (6), għall-baqar imrobbija għall-ħalib bir-Regolament tal-Kummissjoni (KE) Nru 1811/2005 (7) ta' l-4 ta' Novembru 2005 rigward l-awtorizzazzjoni permanenti u proviżorja ta' ċertu adittivi fl-oġġetti ta' l-ikel u awtorizzazzjoni proviżorja ta' użu ġdid ta' adittiv diġà awtorizzat fl-oġġetti ta' l-ikel għall-ħrief għat-tismin bir-Regolament Nru 1447/2006 tad-29 ta' Settembru 2006 rigward l-awtorizzazzjoni ta' użu ġdid tas-Saccharomyces cerevisiae (Biosaf SC 47) bħala adittiv fl-ikel (8).
            
         
               (6)
            
            
               Tressqet data ġdida bħala sostenn ta' l-applikazzjoni għall-awtorizzazzjoni għaż-żwiemel. L-Awtorità Ewropea tas-Sigurtà fl-Ikel (“l-Awtorità”) ikkonkludiet fl-opinjoni tagħha tat-12 ta' Settembru 2006 li l-preparazzjoni tas-Saccharomyces cerevisiae (NCYC Sc 47) ma tħallix effett negattiv fuq is-saħħa ta' l-annimali, is-saħħa tal-bniedem jew fuq l-ambjent (9). Ikkonkludiet ukoll li l-preparazzjoni tas-Saccharomyces cerevisiae (NCYC Sc 47) ma tippreżenta ebda riskju ieħor għal din il-kategorija addizzjonali ta' annimali li, skond l-Artikolu 5(2) tar-Regolament (KE) Nru 1831/2003, ma tippermettix l-awtorizzazzjoni. Skond dik l-opinjoni, l-użu tal-preparazzjoni huwa effettiv sabiex titjieb id-diġestjoni tal-fibbri fiż-żwiemel. L-Awtorità ma tikkunsidrax li hemm bżonn ta' rekwiżiti speċifiċi ta' sorveljanza wara t-tqegħid fis-suq. Din l-opinjoni tivverifika wkoll ir-rapport dwar il-metodu ta' analiżi ta' l-adittivi fl-għalf, f'għalf sottomess mil-Laboratorju ta' Referenza tal-Komunità stabbilit mir-Regolament (KE) Nru 1831/2003. Il-valutazzjoni ta' din il-preparazzjoni turi li l-kondizzjonijiet għall-awtorizzazzjoni, previsti fl-Artikolu 5 tar-Regolament (KE) Nru 1831/2003, ġew sodisfatti. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (7)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta' adittivi ’adittivi żootekniċi’ u mill-grupp funzjonali ’sustanzi li jsaħħu d-diġestibiltà’, hija awtorizzata bħala adittiv fin-nutrizzjoni ta' l-annimali suġġetta għall-kondizzjonijiet stipulati f'dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussel, 21 ta' Frar 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Regolament kif emendat l-aħħar mir-Reglament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  ĠU L 165, 30.4.2004, p. 1; hekk kif ikkorreġut mill-ĠU L 191, 28.5.2004, p. 1. Regolament hekk kif emendat l-aħħar bir-Regolament tal-Kunsill (EC) No 1791/2006 (ĠU L 363, 20.12.2006, p. 1).
   
      (3)  ĠU L 46, 20.2.2003, p. 15.
   
      (4)  ĠU L 370, 17.12.2004, p. 24. Regolament kif emendat bir-Regolament (KE) Nru 1980/2005 (ĠU L 318, 6.12.2005, p. 3).
   
      (5)  ĠU L 243, 15. 7.2004, p. 10. Ir-Regolament kif emendat bir-Regolament (KE) Nru 1812/2005 (ĠU L 291, 5.11.2005, p. 18).
   
      (6)  ĠU L 99, 19.4.2005, p. 5. Regolament hekk kif emendat mill-(KE) Nru 2028/2006 (ĠU L 414, 30.12.2006, p. 26).
   
      (7)  ĠU L 291, 5.11.2005, p. 12.
   
      (8)  ĠU L 271, 30.9.2006, p. 28.
   
      (9)  Opinjoni tal-Bord Xjentifiku dwar Adittivi u Prodotti jew Sostanzi użati fl-Ikel ta' l-Annimali dwar is-sigurtà u effettività tal-prodott “Biosaf Sc 47”, preparazzjoni ta' Saccharomyces cerevisiae bħala adittiv fl-ikel għaż-żwiemel. Adottata fit-12 ta' Settembru 2006The EFSA Journal (2006) 384, p. 1-9.
   
      ANNESS
      
                  Numru ta' identifikazzjoni ta' l-adittiv
               
               
                  Isem id-detentur l-awtorizzazzjoni
               
               
                  Adittiv (Isem kummerċjali)
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija ta' l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem tal-perjodu ta' awtorizzazzjoni
               
            
                  CFU/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta' adittivi żootekniċi. Grupp funzjonali: Sustanzi li jsaħħu d-diġestibilità.
                  
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae NCYC Sc 47
                  (Biosaf Sc 47)
               
               
                  
                     Kompożizzjoni ta' l-adittiv
                  
                  Preparazzjoni ta' Saccharomyces cerevisiae NCYC Sc 47 li fiha minimu ta' 5x109 CFU/g
                  
                     Karatterizzazzjoni tas-sustanza attiva:
                  
                  
                     Saccharomyces cerevisiae NCYC Sc 47
                  
                     Metodi analitiċi
                      (1)
                  
                  Metodu pour plate bl-użu ta'agar ta' l-estratt ta' ħmira bil-chloramphenicol bbażat fuq ISO 7954
                  Reazzjoni katina polumerase (PCR)
               
               
                  Żwiemel
               
               
                   
               
               
                  8x108
                  
               
               
                  7x109
                  
               
               
                  Fl-istruzzjonijiet għall-użu ta' l-adittiv u t-taħlita preliminari, indika t-temperatura tal-ħżin, kemm jista' jdum il-ħżin, u l-istabbiltà għall-pelleting.
                  Dożi rakkomandati:
                  1,25 x1010
                     _ 6x1010 CFU għal kull annimal kuljum.
               
               
                  
                     21.3.2017
                  
               
            
         (1)  Dettalji tal-metodi analitiċi huma disponibbli fl-indirizz elettroniku li ġej tal-Laboratorju ta' Referenza tal-Komunità: www.irmm.jrc.be/html/crlfaa/